Isaac Heinrich Hirschhausen

Isaac Heinrich Hirschhausen (4. aprill 1724 Tallinn – 21. detsember 1779 Jõelähtme) oli Eestimaa vaimulik.

Õppis Halle Ülikoolis aastast 1744, oli kohal kuni 1748. Kutsuti Jõelähtme koguduse pastoriks 24. septembril 1766. Ordineeriti õpetajaks 16. novembril 1766.

Oli 1766–1779 Jõelähtme koguduse pastoriks.

Uuris eesti keele ortograafiat. Kasvas pietistlikus keskkonnas ja oli ka ise pietistlik vaimulikLiivi Aarma. Põhja-Eesti vaimulike lühielulood 1525-1885. Tallinn, 2007.

 Isiklikku 
Tema isa, Jakob Adam  Hirschhausen (1690 Erfurt – 1730 Tallinn) oli 1721–1730 Tallinna gümnaasiumi õpetajaJohann Gottlieb Biedermann, Altes und Neues von Schulsachen. Erster Theil, Halle 1752, seite 284, vend Jakob Christian Hirschhausen (1722–1775) oli Kuressaare Laurentiuse koguduse diakon 1756–1765 ja Kuressaare linnakooli rektor, 1765–1775 Kihelkonna koguduse pastor ja Saaremaa konsistooriumi assessor, vend Abraham Friedrich Hirschhausen (1726–1778) oli Tallinna linnakodanik ja kaupmees Tallinnas, vend Israel Gottlieb Hirschhausen (1727–1771) oli Tallinna linnakodanik ja kaupmees Tallinnas ning Tallinna Suurgildi liige.

Poeg Gustav Heinrich Hirschhausen (1768–1843) oli Tallinna rüütli- ja toomkooli rektor 1812–1824 ja poeg Jacob Johann Anton Hirschhausen (1773–1837) oli Kuusalu Laurentsiuse koguduse õpetaja, pojapoeg August Heinrich von Hirschhausen oli Järva-Madise Püha Matteuse koguduse õpetaja.

 Viited 

 Välislingid 
ISAAC HEINRICH HIRSCHHAUSEN, eelk.ee

Isaac Heinrich
Kategooria:Jõelähtme Püha Neitsi Maarja koguduse vaimulikud
Kategooria:Eestimaa vaimulikud
Kategooria:Sündinud 1724
Kategooria:Surnud 1779